《咏独栖鸟诗》
南北朝·朱超

河水闻寒已成冻，塞草愁霜悬自衰。可念无端失林鸟，此夜逆风何处归。

列网遮山不听度，悬冰绕树滑难依。细石似燕能随雨，片木作鸢犹解机。

但令积风多少便，何患有翼不能飞。寄语故林无数鸟，会入群里比毛衣。

作者简介：朱超（生卒年不详）仕梁为中书舍人。原有集，已散佚，今存诗十余首。